rejauldu/bengali-wikipedia huggingface dataset:
মাধ্যমিক ও উচ্চ মাধ্যমিক শিক্ষা বোর্ড, দিনাজপুর বাংলাদেশের রংপুর বিভাগের মাধ্যমিক ও উচ্চ মাধ্যমিক শিক্ষার সংগঠন, নিয়ন্ত্রণ, তত্ত্বাবধান ও উন্নয়নের জন্য দায়িত্ব প্রাপ্ত সংস্থা। এই শিক্ষা বোর্ড ২০০৬ সালে বাংলাদেশের দিনাজপুর জেলায় প্রতিষ্ঠিত হয়।   গঠন  বোর্ডের অধ্যাদেশ অনুসারে, রংপুর বিভাগের মাধ্যমিক ও উচ্চ মাধ্যমিক পর্যায়ের শিক্ষাপ্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষাপ্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের সপ্তদশ সংশোধনী দ্বারা দ্বায়িত্বপ্রাপ্ত। এই শিক্ষা বোর্ডের অধীনস্থ জেলাসমূহ হলোঃ দিনাজপুর জেলা, রংপুর জেলা, গাইবান্ধা জেলা, কুড়িগ্রাম জেলা, নীলফামারী জেলা, পঞ্চগড় জেলা, ঠাকুরগাঁও জেলা, লালমনিরহাট জেলা।   কার্যক্রম   সনদপত্র উত্তোলন।   আরও দেখুন   বাংলাদেশের শিক্ষা বোর্ডের তালিকা  বাংলাদেশের শিক্ষাব্যবস্থা   তথ্যসূত্র    বহিঃসংযোগ     মাধ্যমিক ও উচ্চ শিক্ষা অধিদপ্তর, বাংলাদেশ  বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্  শিক্ষা মন্ত্রণালয়   বিষয়শ্রেণী:২০০৬-এ প্রতিষ্ঠিত দিনাজপুর শিক্ষা দিনাজপুর  বিষয়শ্রেণী:রংপুরে শিক্ষা
... বান্দরবনের ডিম পাহাড়ে রয়েছে বাংলাদেশের সর্বোচ্চ সড়কপথ?  ... কক্সবাজার-টেকনাফ মেরিন ড্রাইভ বিশ্বের দীর্ঘতম 'মেরিন ড্রাইভ' সড়ক?  ... ১৮৪২ সালে ইংল্যান্ডের নরউড জংশন রেলওয়ে স্টেশনে বিশ্বের প্রথম ফ্লাইওভারটি নির্মিত হয়?  ... গাজা ভূখণ্ডের সালাহ আল-দিন সড়ক দিয়ে প্রাচীন মিশরের সেনাদল, মহান আলেকজান্ডার, ক্রুসেডার ও নেপোলিয়ন বোনাপার্ট ভ্রমণ করেছিলেন?  ... ১৭৫৬ সালে কলকাতার যুদ্ধে নবাব সিরাজদ্দৌলার বাহিনী পিলগ্রিম পাথ ধরে কলকাতায় প্রবেশ করে? বিষয়শ্রেণী:সড়ক প্রবেশদ্বার
অণুবর্গ বলতে কোনও শিল্পকলার মূলধারা থেকে দূরে এক কোণে বা প্রান্তে অবস্থিত সৃষ্টিকর্মসমূহের একটি বর্গকে বোঝায়। ইংরেজিতে একে "মাইক্রোজনরা" বলে। সঙ্গীত, সাহিত্য, চলচ্চিত্র ও অন্যান্য শিল্পকলার অত্যন্ত নির্দিষ্ট কোনও উপবর্গকে বোঝাতে এই পরিভাষাটি প্রচলিত।  যেমন সঙ্গীতের ক্ষেত্রে হেভি মেটাল সঙ্গীতের ও ইলেকট্রনীয় সঙ্গীত নামক বর্গগুলিতে বহুসংখ্যক উপ-উপবর্গ তথা অণুবর্গ বিদ্যমান। কখনও কখনও সঙ্গীত রেকর্ড ব্যবসায়ী ও সংগ্রহকারীরা কিছু কিছু রেকর্ডের আর্থিক মূল্য বাড়ানোর জন্য নতুন করে বিভিন্ন অণুবর্গ সৃষ্টি করে সেগুলিকে শ্রেণীবদ্ধ করেন, যেমন নর্দার্ন সোল, ফ্রিকবিট, গ্যারেজ পাংক, সানশাইন পপ, ইত্যাদি অণুবর্গ। ২০১০-এর দশকের শুরুতে আন্তর্জাল বা ইন্টারনেটের বিভিন্ন বিক্রয়কেন্দ্রে জনপ্রিয়তা ও হুজুগ তৈরি করার উদ্দেশ্যে নতুন নতুন প্রবণতা বা ধারাকে একেকটি অণুবর্গ হিসেবে সংজ্ঞায়িত করে ও সেগুলির ব্যাপারে সম্প্রচার করে, যেমন চিলওয়েভ, উইচ হাউস, সিপাংক, শিটগেজ, ভেপারওয়েভ, ক্লাউড র‍্যাপ, ইত্যাদি।   অন্যান্য ক্ষেত্র  ২১শ শতাব্দীতে ডিজিটাল প্রকাশনার বিস্তারের সাথে সাথে মার্কিন ইংরেজি সাহিত্যে উত্তরোত্তর বেশি বেশি প্রান্তিক অণুবর্গের উত্থান ঘটতে শুরু করে - আমিশ প্রণয়ধর্মী সৃষ্টিকর্ম থেকে শুরু করে ন্যাসকার প্রেম পর্যন্ত।  ২০২০ সালে আন্তর্জালিক ভিডিও সম্প্রচারমঞ্চ নেটফ্লিক্স তার কলনবিধি বা অ্যালগোরিদমে প্রায় ৭৭ হাজার (৭৬,৮৯৭টি) অণুবর্গ শনাক্ত করে, যার সূত্র ধরে নেটফ্লিক্স ব্যবসাসফল ধারাবাহিক নাটক যেমন হাউজ অফ কার্ডস ও অরেঞ্জ ইজ দ্য নিউ ব্ল্যাক নির্মাণ করে।   অণুবর্গের তালিকা    আরও দেখুন    আন্তর্জাল নান্দনিকতা   হেভি মেটাল সঙ্গীতের বর্গসমূহ   পাংক রক সঙ্গীতের বর্গসমূহ   হার্ডকোর পাংক রক উপবর্গের তালিকা   ইন্ডাস্ট্রিয়াল সঙ্গীতের বর্গসমূহের তালিকা   "সঙ্গীত নিয়ে লেখা হল স্থাপত্য নিয়ে নাচার মতো    তথ্যসূত্র   গ্রন্থপঞ্জি     আরও পড়ুন         বিষয়শ্রেণী:সাঙ্গীতিক উপসংস্কৃতি বিষয়শ্রেণী:সঙ্গীত সাংবাদিকতা
200px|থাম্ব|জ্বালানীর দহনের ফলে সৃষ্ট আগুন। 150px|থাম্ব|বায়ুদূষণ কমানোর যন্ত্র (শিল্প প্রক্রিয়ায় ব্যবহৃত) নিয়ন্ত্রণে দহন প্রক্রিয়া ব্যবহৃত হয়।  দহন বা জ্বলন,colloquial meaning of burning is combustion accompanied by flames একটি উচ্চ তাপমাত্রার  তাপোৎপাদী জারণ-বিজারণ  বিক্রিয়া যা মূলত জ্বালানী ও অক্সিডেন্টের (সাধারণত অক্সিজেন) মধ্যে হয়ে থাকে। সাধারণত এটি  অক্সিডাইজড বা গ্যাসীয় পদার্থর মিশ্রণ  হিসেবে ধোয়া আকারে বের হয়।  দহনে সর্বদা আগুন সৃষ্টি করে না, কারণ একটি শিখা তখনই দৃশ্যমান হয় যখন দহনকারী পদার্থগুলি বাষ্পীভূত হয়,  যখন দহন ঘটে তখন বৈশিষ্ট্যসূচক শিখা তৈরি হয়। দহন শুরু করার জন্য সক্রিয়ণ শক্তিকে অবশ্যই অতিক্রম করতে হবে (যেমন, আগুন জ্বালানোর জন্য একটি দিয়াশলাই ব্যবহার করে), তেমনি একটি শিখা থেকে দহন চলমান রাখার জন্য যথেষ্ট শক্তি সরবরাহ করতে হবে।  একটি হাইড্রোকার্বন দহনের জন্য সাধারণ রাসায়নিক সমীকরণ নিম্নরূপ -  প্রোপেন-এর জন্য এই সমীকরণের আকার নিম্নরূপ হবে-   ধরণ   সম্পূর্ণ দহন  thumb|মিথেনের দহন, যা একটি হাইড্রোকার্বন  সম্পূর্ণ দহনে, বিক্রিয়কটি অক্সিজেনের সাহায্যে জ্বলে এবং সীমিত সংখ্যক উৎপাদ পদার্থ উৎপন্ন করে। যখন একটি হাইড্রোকার্বন অক্সিজেনে জ্বলে, তখন প্রতিক্রিয়াটি প্রধানত কার্বন ডাই অক্সাইড এবং পানি উৎপন্ন করে।  2H_2(g){+}O_2(g)\rightarrow 2H_2O\uparrow  যখন কোনো মৌল জ্বলে, তখন উৎপাদ পদার্থ প্রধানত সেই মৌলটির সবচেয়ে সাধারণ অক্সাইড হয়। কার্বন কার্বন ডাই অক্সাইড উৎপন্ন করবে, সালফার সালফার ডাই অক্সাইড উৎপন্ন করবে, এবং লোহা লোহা(III) অক্সাইড উৎপন্ন করবে।অক্সিজেন যখন অক্সিডেন্ট হিসাবে কাজ করে তখন নাইট্রোজেনকে একটি দহনযোগ্য পদার্থ হিসেবে বিবেচনা করা হয় না । তবুও, বায়ু যখন অক্সিডেটিভ হয় তখন সামান্য পরিমাণে বিভিন্ন নাইট্রোজেন অক্সাইড (সাধারণত সংকেত  ) তৈরি হয়।  অসম্পূর্ণ দহন অপূর্ণ দহন তখন ঘটে যখন জ্বালানি সম্পূর্ণ জারিত করে কার্বন ডাই অক্সাইড এবং পানি উৎপাদনের জন্য পর্যাপ্ত পরিমানে অক্সিজেন থাকে না।আবার যখন দহন প্রক্রিয়া কোনো তাপ শোষক দ্বারা শীতলীকরণ করা হয় তখনও এটা হয়ে থাকে। সম্পূর্ণ দহনের মতো অপূর্ণ দহনের মাধ্যমেও পানি উৎপন্ন হয়, তবে কার্বন ডাই অক্সাইডের পরিবর্তে কার্বন এবং কার্বন মনোক্সাইড উৎপন্ন হয়।  রাসায়নিক সমীকরণ   স্টকিওমিতিতে অক্সিজেন ও হাইড্রোকার্বনের দহন  সাধারণত, অক্সিজেনে একটি হাইড্রোকার্বন এর স্টকিওমিতিক দহনের জন্য রাসায়নিক সমীকরণ হলো:   উদাহরণস্বরূপ, অক্সিজেনে মিথেন এর স্টকিওমিতিক দহন সমীকরণ হলো:  \underset{methane}{CH4} + 2O2 -> CO2 + 2H2O  বায়ুতে একটি হাইড্রোকার্বনের স্টকিওমিতিক দহন  যদি স্টকিওমিতিক দহন বায়ুকে অক্সিজেনের উৎস হিসেবে ব্যবহার করে ঘটে, তাহলে বায়ুতে উপস্থিত নাইট্রোজেন (পৃথিবীর বায়ুমণ্ডল) সমীকরণে যোগ করা যেতে পারে (যদিও এটি বিক্রিয়া করে না) জ্বালানির বায়ুতে স্টকিওমিতিক গঠন এবং উৎপন্ন গ্যাসের গঠন দেখানোর জন্য বায়ুর সমস্ত অক্সিজেনবিহীন উপাদানকে নাইট্রোজেন ধরে নিলে, নাইট্রোজেন-অক্সিজেন অনুপাত 3.77 হয়, অর্থাৎ (100% − %) / %, যেখানে  শতকরা আয়তনের 20.95%  যেখানে   উদাহরণস্বরূপ, বায়ুতে মিথেনের স্টকিওমিতিক দহন হলো:   বায়ুতে মিথেনের স্টকিওমিতিক গঠন হলো 1 / (1 + 2 + 7.54) = 9.49% আয়তন।  CHO এর বায়ুতে স্টকিওমিতিক দহন বিক্রিয়া:   CHOS এর স্টকিওমিতিক দহন বিক্রিয়া:  CHONS এর স্টকিওমিতিক দহন বিক্রিয়া:  CHOF এর স্টকিওমিতিক দহন বিক্রিয়া:   তথ্যসূত্র     বিষয়শ্রেণী:রাসায়নিক বিক্রিয়া
আলসেস্টিস হল একটি গ্রিক পৌরাণিক চরিত্র যে একজন রাজকুমারী ছিল । স্বামী অ্যাডমেটাসের প্রতি গভীর ভালবাসার জন্য সে বিখ্যাত । ইউরিপিডিস তার ট্র্যাজেডি নাটক আলসেস্টিস এর মাধ্যমে এর গল্পকে বিখ্যাত করে তোলেন ।   পরিবার  আলসেস্টিস ছিল রাজা পেলিয়াসের কন্যা । তার স্বামীর নাম ছিল অ্যাডমেটাস যার সাহায্যে সে ইউমেলুস নামে এক পুত্র ও প্রিমেলে নামে এক কন্যা উৎপাদন করে ।   পৌরাণিক প্রসঙ্গ  আলসেস্টিস যৌবনে পদার্পণ করলে অনেক পাণিপ্রার্থী তার পিতা রাজা পেলিয়াসের কাছে উপস্থিত হয় । যে ব্যক্তি রথের সাথে সবার আগে একটা সিংহ আর একটা শূকর যুক্ত করতে পারবে সে আলসেস্টিসকে পাবে এমন শর্ত ধার্য করা হয় । অ্যাডমেটাস তার বন্ধু দেবতা অ্যাপোলোর সাহায্যে এই দুঃসাধ্য কাজ সম্পন্ন করে । কিন্তু বিবাহের পরে দেবী আর্তেমিসের কাছে বলি উৎসর্গ করতে ভুলে যাওয়ায় নিজের বিছানা সাপে ঢাকা অবস্থায় পায় । পুনরায় অ্যাপোলো তাকে সাহায্য করেন । তিনি নিয়তিকে মাতাল করে এই সংবাদ আনেন যে, কেউ যদি অ্যাডমেটাস এর পরিবর্তে মরতে রাজি হয় তবে অ্যাডামেটাস রক্ষা পাবে । কেউ রাজি না হওয়ায় আলসেস্টিস এগেয়ে আসে । তবে হারকিউলেস অ্যাডমেটাসের পূর্ব সমাদরের প্রতিদান স্বরূপ আলসেস্টিসকে শীঘ্রই পাতালপুরী থেকে উদ্ধার করে আনেন ।   উৎস    Cotterell, Arthur, and Rachel Storm. The Ultimate Encyclopedia of Mythology. Hermes House. .   বহিঃসংযোগ    "Alcestis"—a poem by Rainer Maria Rilke  বিষয়শ্রেণী:পৌরাণিক চরিত্র
নিকলাউস ভির্ট () (জন্ম ১৫ই ফেব্রুয়ারি, ১৯৩৪) একজন সুইস কম্পিউটার বিজ্ঞানী। তিনি একাধিক প্রোগ্রামিং ভাষা উদ্ভাবনের জন্য বিখ্যাত, যাদের মধ্যে প্যাসকেল অন্যতম। এছাড়া তিনি সফটওয়্যার প্রকৌশলের বিভিন্ন গুরুত্বপূর্ণ ধারণার ওপর প্রথম আলোচনা আরম্ভকারী। তিনি ১৯৮৪ সালে টুরিং পুরস্কার লাভ করেন।   জন্ম ও শিক্ষাজীবন  তিনি ১৯৫৯ সালে ইটিএইচ জুরিখ থেকে ডিগ্রি অর্জন করেন। তিনি ১৯৬৩ সালে ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশল ও কম্পিউটার বিজ্ঞানে ডক্টরেট ডিগ্রি অর্জন করেন।   কর্মজীবন  তিনি ১৯৬৩ থেকে ১৯৬৭ সাল পর্যন্ত স্ট্যানফোর্ড বিশ্ববিদ্যালয় এর কম্পিউটার বিজ্ঞানের সহকারী অধ্যাপক হিসেবে কর্মরত ছিলেন।   গবেষণা    সম্মাননা ও পুরস্কার   ১৯৮৪ সালে এসিএম প্রদত্ত টুরিং পুরস্কার বিজয়ী।   আরো দেখুন   Extended Backus–Naur form  Wirth Syntax Notation   তথ্যসূত্র    বহিঃসংযোগ    Biography at ETH Zürich.  Personal home page at ETH Zürich.  Program Development by Stepwise Refinement, Communications of the ACM, 14(4):221–227, April 1971.  Pascal and its Successors paper by Niklaus Wirth – also includes short biography.  A Few Words with Niklaus Wirth  The School of Niklaus Wirth: The Art of Simplicity , by László Böszörményi, Jürg Gutknecht, Gustav Pomberger (editors). dpunkt.verlag / Morgan Kaufmann Publishers, 2000.  / .  The book about the Oberon language and Operating System is now available as a PDF file. Project Oberon - The Design of an Operating System and Compiler The PDF file has an additional appendix Ten Years After: From Objects to Components.  The book Compiler Construction  বিষয়শ্রেণী:১৯৩৪-এ জন্ম বিষয়শ্রেণী:কম্পিউটিং অগ্রদূত বিষয়শ্রেণী:সুইস কম্পিউটার বিজ্ঞানী বিষয়শ্রেণী:ইলেক্ট্রনিকস প্রকৌশলী বিষয়শ্রেণী:টুরিং পুরস্কার বিজয়ী বিষয়শ্রেণী:এসিএম ফেলো বিষয়শ্রেণী:প্রোগ্রামিং ভাষা ডিজাইনার বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:জীবিত ব্যক্তি বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
জেন-সুন হুয়াং (; জন্ম ১৭ ফেব্রুয়ারি ১৯৬৩) হলেন একজন তাইওয়ানি-মার্কিন উদ্যোক্তা এবং ব্যবসায়ী। তিনি গ্রাফিক্স-প্রসেসর কোম্পানি এনভিডিয়ার প্রতিষ্ঠাতা এবং এর প্রেসিডেন্ট এবং প্রধান নির্বাহী কর্মকর্তা হিসেবে কর্মরত আছেন।   প্রাথমিক জীবন  জেন-সুং হুয়াং ১৯৬৩ সালের ১৭ ফেব্রুয়ারি তাইওয়ানের তাইপেতে জন্মগ্রহণ করেন। শৈশবে তিনি থাইল্যান্ডে বসবাস করেছেন এবং ৯ বছর বয়সে তার পরিবার তাকে এবং তার ভাইকে যুক্তরাষ্ট্রে পাঠিয়ে দেয়। সেখানে তাকে একটি বোর্ডিং স্কুলে পাঠানো হয়েছিল। তার প্রাথমিক দিনগুলো চ্যালেঞ্জিং ছিল, এমনকি তিনি একটি রেস্তোরাঁয় টেবিল পরিষ্কার করার এবং বোর্ডিং স্কুলের বাথরুম পরিষ্কার করার মতো কাজও করেছেন। এই অভিজ্ঞতাগুলো তাকে জীবনের প্রতি কঠোর পরিশ্রমী এবং নিবেদিত হতে শিখিয়েছিল।   শিক্ষা  হুয়াং ওরেগন স্টেট ইউনিভার্সিটি থেকে ১৯৮৪ সালে তড়িৎ প্রকৌশলে উপস্নাতক ডিগির অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৯২ সালে তড়িৎ প্রকৌশলে মাস্টার্স ডিগ্রি অর্জন করেন। তিনি ১৯৯৩ সালে এনভিডিয়া প্রতিষ্ঠা করেন। তিনি স্ট্যানফোর্ড বিশ্ববিদ্যালয়কে ৩০ মিলিয়ন ডলার দান করেন।   কর্মজীবন  এনভিডিয়া প্রতিষ্ঠার আগে তিনি অ্যাডভান্সড মাইক্রো ডিভাইসেস (এএমডি) এবং এলএসআই লজিকে মাইক্রোপ্রসেসর ডিজাইনার হিসেবে কাজ করেছেন।  এনভিডিয়া প্রতিষ্ঠা   ১৯৯৩ সালে ৩০ বছর বয়সে ক্রিস মালাচোস্কি এবং কার্টিস প্রিম-এর সাথে জেন-সুং হুয়াং এনভিডিয়া প্রতিষ্ঠা করেন। তাদের লক্ষ্য ছিল গেমিং এবং মাল্টিমিডিয়া বাজারের জন্য উন্নত 3D গ্রাফিক্স তৈরি করা।  জিপিইউ-এর উন্মোচন   ১৯৯৯ সালে এনভিডিয়া তাদের যুগান্তকারী GeForce 256 উন্মোচন করে, যা বিশ্বের প্রথম গ্রাফিক্স প্রসেসিং ইউনিট (জিপিইউ) হিসেবে পরিচিতি লাভ করে। এটি 3D গ্রাফিক্সের কর্মক্ষমতা এবং বাস্তবতায় একটি অসাধারণ উল্লম্ফন ঘটায়।  এআই-এ নেতৃত্ব  জেন সুং হুয়াং-এর দূরদর্শী নেতৃত্বে এনভিডিয়া তাদের জিপিইউ প্রযুক্তিকে শুধুমাত্র গেমিং থেকে ডেটা সেন্টার, হাই-পারফরম্যান্স কম্পিউটিং এবং কৃত্রিম বুদ্ধিমত্তা (এআই) ক্ষেত্রে প্রসারিত করে। তাদের CUDA প্ল্যাটফর্ম এআই অ্যাপ্লিকেশন তৈরির জন্য একটি মূল ভিত্তি তৈরি করেছে। তার নেতৃত্বেই এনভিডিয়া এখন এআই বিপ্লবের কেন্দ্রে রয়েছে।   তথ্যসূত্র   বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬৩-এ জন্ম বিষয়শ্রেণী:মার্কিন শতকোটিপতি বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:মার্কিন তড়িৎ প্রকৌশলী বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:জীবিত ব্যক্তি
আদনানি আরব () ছিল একটি গোত্রীয় সংঘ, যারা ইসমাইলীয় আরবদের অংশ এবং নিজেদের বংশধারা ইসমাইল—যিনি ছিলেন ইসলামী নবী ও পিতৃতান্ত্রিক পুরুষ ইব্রাহিম এবং তাঁর স্ত্রী হাজেরার পুত্র—এর মাধ্যমে আদনান পর্যন্ত অনুসরণ করে। এই গোত্রের উৎপত্তি হিজাজ অঞ্চল থেকে। ইসলামের নবী মুহাম্মদ এই আদনানীয়দের কুরাইশ গোত্রে জন্মগ্রহণ করেন।  আরব ঐতিহ্য অনুযায়ী, আদনানীয়রা হলেন উত্তর আরবদের প্রতিনিধিত্বকারী গোত্র, যাঁদের বিপরীতে দক্ষিণ আরবের কাহতানীয়রা আছেন। কাহতানীয়রা ইসলামী নবী হূদের পুত্র কাহতান-এর বংশধর বলে বিবেচিত।  আরব বংশানুক্রমিক ঐতিহ্য  thumb|right|আদনানীয়দের বিভিন্ন শাখার বংশবৃক্ষ। thumb|বানু আদনানের বংশধরদের একটি বংশবৃক্ষ।  আরব বংশানুক্রমিক ঐতিহ্য অনুযায়ী, আদনানীয়রা আদনান থেকে উদ্ভূত, যিনি নিজে ইসমাইল-এর বংশধর। অন্যদিকে দক্ষিণ আরবের কাহতানীয়রা (যেমন: ইয়ামানের লোকেরা)কে প্রকৃত ও প্রাচীন আরব বলে বিবেচনা করা হয়।  আধুনিক ইতিহাসচর্চা কয়েকজন আধুনিক ইতিহাসবিদের মতে, আদনানীয় ও কাহতানীয়দের মধ্যে প্রচলিত পার্থক্যের ঐতিহ্যগত ধারণার পক্ষে পর্যাপ্ত প্রমাণ নেই। ধারণাটি সম্ভবত উমাইয়া যুগে রাজনৈতিক পক্ষপাত থেকে উদ্ভূত।  আরও পড়ুন  হাইনরিখ ফের্দিনান্দ ভুস্টেনফেল্ড রচিত জার্মান ভাষায় ‘আরব গোত্রসমূহের বাসস্থান ও বিচরণ’  উমাইয়া যুগে কায়স ও ইয়ামান কি রাজনৈতিক দল ছিল?  আরও দেখুন  নবী মুহাম্মদ, যিনি এই গোত্রের অন্তর্গত ছিলেন  তথ্যসূত্র  বিষয়শ্রেণী:আদনানি বিষয়শ্রেণী:সেমেটিক জাতি বিষয়শ্রেণী:এবেরের বংশধর বিষয়শ্রেণী:ব্যাবিলনীয় জাতি বিষয়শ্রেণী:আরবের গোত্র বিষয়শ্রেণী:প্রাচীন আরবীয় জনগোষ্ঠী বিষয়শ্রেণী:বংশতালিকা বিষয়শ্রেণী:ইশ্মায়েলীয়
thumb|মমতা শর্মা মমতা শর্মা একজন ভারতীয় রাজনীতিবিদ এবং ভারতের রাষ্ট্রীয় মহিলা আয়োগের সভাপতি।     রাজনৈতিক জীবন  শর্মা ১৯৯৮ এবং ২০০৩ সালে  ভারতীয় জাতীয় কংগ্রেসের টিকিটে বুন্দি নির্বাচনী এলাকা থেকে রাজস্থান বিধানসভার দুই মেয়াদী সদস্য ছিলেন।     তথ্যসূত্র    বহিঃসংযোগ    প্রতিষ্ঠালগ্ন থেকে কমিশনের চেয়ারপারসন ড  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজস্থান বিধানসভার সদস্য ১৯৯৮-২০০৩ বিষয়শ্রেণী:রাজস্থান বিধানসভার সদস্য ২০০৩-২০০৮ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:রাজস্থান বিধানসভার নারী সদস্য
অ্যাস্ট্রোসাইটোমা () হচ্ছে মস্তিষ্কের এক প্রকার ক্যান্সার। অ্যাস্ট্রোসাইট নামক তারকা আকৃতির নির্দিষ্ট ধরনের গ্লিয়াল কোষ থেকে গুরুমস্তিষ্কে এই ক্যান্সারের উৎপত্তি। এই ধরনের টিউমার সাধারণত মস্তিষ্ক ও সুষুম্নাকাণ্ডের বাইরে ছড়ায় না এবং অন্যান্য অঙ্গপ্রত্যঙ্গেও কোনো প্রভাব ফেলে না। গ্লিওমার মধ্যে অ্যাস্ট্রোসাইটোমা সবচেয়ে সাধারণ এবং মস্তিষ্কের বেশিরভাগ অংশেই এই টিউমার হতে পারে, এবং কিছু কিছু ক্ষেত্রে সুষুম্নাকাণ্ডেও এটি হতে দেখা দখা যায়। অ্যাস্ট্রোসাইটোমাের মধ্যে দুটি মূল শ্রেণি রয়েছে যেগুলো হচ্ছে:   অনুপ্রবেশের সংকীর্ণ অংশগুলো (বেশিরভাগক্ষেত্রে ননইনভেসিভ টিউমার; যার মধ্যে রয়েছে পাইলোসাইটিক অ্যাস্ট্রোসাইটোমা, সাবএপেন্ডিমাল জায়ান্ট সেল অ্যাস্ট্রোসাইটোমা, প্লেওমরফিক যান্থোঅ্যাস্ট্রোসাইটোমা), যা প্রায় ক্ষেত্রেই ডায়াগনস্টিক ইমেজগুলোতে স্পষ্টভাবে প্রকাশ পায়।  অনুপ্রবেশের বিচ্ছিন্ন অঞ্চলগুলি (যেমন, উচ্চ-গ্রেডের অ্যাস্ট্রোকাইটোমা, অ্যানাপ্লাস্টিক অ্যাস্ট্রোকাইটোমা, গ্লিওব্লাস্টোমা), যা কেন্দ্রীয় স্নায়ুতন্ত্রের যে কোনও স্থানে উত্থানের ক্ষমতা সহ সেরিব্রাল গোলার্ধের অগ্রাধিকার সহ বিভিন্ন বৈশিষ্ট্য ভাগ করে; এগুলি সাধারণত প্রাপ্তবয়স্কদের মধ্যে ঘটে এবং আরও উন্নত গ্রেডে অগ্রগতির অভ্যন্তরীণ প্রবণতা থাকে।   অ্যাস্ট্রাসাইটোমা যে-কোনো বয়সে হতে পারে। নিচের গ্রেডেরগুলো সাধারণত শিশু ও অল্প বয়সীদের মাঝে বেশি দেখা যায়। অপরদিকে উপরের গ্রেডেরগুলোতে মূলত প্রাপ্তবয়স্করাই বেশি আক্রান্ত হয়। মস্তিষ্কের বেইজে অ্যাস্ট্রোসাইটোমা অল্প বয়সীদের মধ্যে সাধারণত অনেক বেশি দেখা যায়, যা গড়ে সকল নিউরোএপিথেলিয়াল টিউমারের প্রায় ৭৫%।   প্রতিরোধ  অ্যাস্ট্রোইটোমা প্রতিরোধে কোনো সুনির্দিষ্ট নির্দেশনা নেই কারণ এই রোগের সঠিক কারণ এখনও জানা যায়নি।   তথ্যসূত্র    বহিঃসংযোগ    ক্যান্সার নেট: অ্যাস্ট্রোসাইটোমা, শৈশব  ইমেজিং অ্যাস্ট্রোসাইটোমা এমআর, সিটি, প্যাথলজি  বিষয়শ্রেণী:মস্তিষ্কের টিউমার বিষয়শ্রেণী:স্নায়ুতন্ত্রের নিওপ্লেশিয়া
স্বাধিকার থেকে স্বাধীনতা কুষ্টিয়ার এনএস রোডে অবস্থিত একটি মঞ্চ ও চত্বর। বাংলাদেশের স্বাধীনতার ইতিহাস তুলে ধরতে এই চত্বর ১৯৭২ সালে নির্মাণ করা হয়। মঞ্চে বায়ান্নর ভাষা আন্দোলন থেকে শুরু করে একাত্তরের মুক্তিযুদ্ধ পর্যন্ত ইতিহাসের বিভিন্ন আন্দোলন-সংগ্রাম চিত্রায়িত হয়েছে।   ইতিহাস   থাম্ব|বাম  ১৯৭১ সালে স্বাধীনতা যুদ্ধ চলাকালীন পাক সেনারা কুষ্টিয়ার এনএস রোডে অবস্থিত পৌর বাজারে শক্তিশালী বোমা নিক্ষেপ করে। ফলে সড়কসহ বাজারের ব্যাপক ক্ষতি হয়। ক্ষতিগ্রস্ত স্থানে ১৯৭২ সালে পৌরসভার তৎকালীন চেয়ারম্যান ম. ম. রেজা সাহেব মঞ্চটি নির্মাণের উদ্যোগ গ্রহণ করেন। মঞ্চটি নির্মাণে তৎকালীন কুষ্টিয়ার নাগরিক কমিটি সহযোগিতা করেছিল।  thumb|অবহেলিত অবস্থায় স্বাধীকার থেকে স্বাধীনতা মঞ্চ (২০২৩)|বাম  অনেক বছর ধরে মঞ্চটি অবহেলিত ছিল। মঞ্চের ভাস্কর্যগুলোর রং উঠে গিয়েছিল। অনেক জায়গায় ফেটে ও ভেঙে গিয়েছিল। সংশ্লিষ্ট কর্তৃপক্ষ এই বিষয়ে কোনো কোনো পদক্ষেপ গ্রহণ করেনি। ২০২৪ সালের ৯ আগস্ট বৈষম্য বিরোধী ছাত্র আন্দোলনকারীদের উদ্যোগে মঞ্চের সংস্কার কাজ সম্পন্ন হয়।   তথ্যসূত্র    বহিঃসংযোগ      বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:কুষ্টিয়ার চত্বর বিষয়শ্রেণী:বাংলাদেশের অনুষ্ঠানস্থল বিষয়শ্রেণী:কুষ্টিয়ার স্মৃতিস্তম্ভ ও স্মারক
অ্যাক্রস দ্য রিভার অ্যান্ড ইনটু দ্য ট্রিজ () হল মার্কিন সাহিত্যিক আর্নেস্ট হেমিংওয়ে রচিত ইংরেজি ভাষার উপন্যাস। এটি ১৯৫০ সালে চার্লস স্ক্রিবনার্স সন্স থেকে প্রকাশিত হয়। এর পূর্ববর্তী বছরে উপন্যাসটি ধারাবাহিকভাবে কসমোপলিটান সাময়িকীতে প্রকাশিত হয়। মার্কিন যুক্তরাষ্ট্রের গৃহযুদ্ধের কনফেডারেট জেনারেল টমাস জে. (স্টোনওয়েল) জ্যাকসনের শেষ উক্তি "লেট আস ক্রস অভার দ্য রিভার অ্যান্ড রেস্ট আন্ডার দ্য শেড অব দ্য ট্রিজ" থেকে বইটির শিরোনাম গ্রহণ করা হয়। উপন্যাসটিতে পঞ্চাশ বছর বয়সী কর্নেল রিচার্ড ক্যান্টওয়েলের জীবনের পূর্বস্মৃতি ও তার প্রথম বিশ্বযুদ্ধকালীন অভিজ্ঞতা বর্ণিত হয়েছে।   পটভূমি ও প্রকাশনার ইতিহাস  আর্নেস্ট হেমিংওয়ে ১৯৪৮ সালে এ.ই. হোচনারের সাথে পরিচিত হন, যখন হোচনার বিমান বাহিনীর চাকরি ছেড়ে দিয়ে কসমোপলিটান সাময়িকীতে "কমিশনপ্রাপ্ত এজেন্ট" হিসেবে যোগ দেন। হেমিংওয়ের নাম লেখকদের নামের তালিকায় ছিল, হোচনারের যাদের সাথে যোগাযোগ করতে হয়েছিল। তাই তিনি কিউবা যান এবং হেমিংওয়ের সাথে দেখা করতে চান ও তাকে একটি ছোট প্রবন্ধ লিখতে জমা দিতে বলেন। হেমিংওয়ে কোন প্রবন্ধ না লিখে তার পরবর্তী উপন্যাস অ্যাক্রস দ্য রিভার অ্যান্ড ইনটু দ্য ট্রিজ লিখে হোচনারের কাছে জমা দেন। কসমোপলিটান বইটিকে ধারাবাহিকভাবে পাঁচটি কিস্তিতে প্রকাশ করে।হোচনার, পৃ. ix–xস্যান্ডারসন, পৃ. ২৬।   মূল্যায়ন  দ্য নিউ ইয়র্ক টাইমস-এ জন ওহারা লিখেন, "বর্তমানে জীবিত সবচেয়ে গুরুত্বপূর্ণ সাহিত্যিক, শেকসপিয়ারের মৃত্যুর পর অন্যতম সেরা লেখক, একটি নতুন উপন্যাস প্রকাশ করেছেন। উপন্যাসটির শিরোনাম অ্যাক্রস দ্য রিভার অ্যান্ড ইনটু দ্য ট্রিজ। সাহিত্যিকটি আর কেউ নয়, তিনি আর্নেস্ট হেমিংওয়ে, সবচেয়ে গুরুত্বপূর্ণ, ১৬১৬ সালের পর মিলিয়ন সংখ্যক লেখকের মধ্যে অন্যতম সাহিত্যিক।" দ্য নিউ ইয়র্ক টাইমস-এ টেনেসি উইলিয়ামস লিখেন, "আমি এখন হেমিংওয়ের নতুন উপন্যাসের ছন্দোময়তা না শুনে ভেনিস যেতে পারি না। এটি সবচেয়ে দুঃখ ভারাক্রান্ত শহরের সবচেয়ে দুঃখ ভারাক্রান্ত উপন্যাস। যদি আমি বলি আমি মনে করি হেমিংওয়ের এটাই সেরা এবং সবচেয়ে সৎ কাজ, আপনারা আমাকে পাগল মনে করবেন। এটি সম্ভবত জনপ্রিয় একটি বই হবে। সমালোচকগণ হয়ত বইটিকে রুক্ষভাবে দেখবে। কিন্তু এর ছন্দোময়তা একজন মানুষের হৃদয়ের প্রত্যক্ষ উক্তি, যিনি সরাসরি প্রথমবার এই কথা বলছেন এবং তা আমার কাছে এটিকে হেমিংওয়ের সবচেয়ে ভাল কাজ বলে মনে হয়েছে।"   তথ্যসূত্র   বিষয়শ্রেণী:১৯৫০-এর মার্কিন উপন্যাস বিষয়শ্রেণী:আর্নেস্ট হেমিংওয়ের উপন্যাস বিষয়শ্রেণী:মার্কিন যুদ্ধভিত্তিক উপন্যাস বিষয়শ্রেণী:চার্লস স্ক্রিবনার্স সন্সের বই বিষয়শ্রেণী:বছর অনুযায়ী মার্কিন উপন্যাস বিষয়শ্রেণী:চলচ্চিত্রে অভিযোজিত মার্কিন উপন্যাস বিষয়শ্রেণী:পর্বক্রমে প্রথম প্রকাশিত উপন্যাস
বিদ্যাসাগর কলেজ ভারতের কলকাতার একটি উচ্চ শিক্ষাপ্রতিষ্ঠান। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ। এটি সর্বপ্রথম মেট্রোপলিটন ইনস্টিটিউশন নামে পণ্ডিত ঈশ্বরচন্দ্র বিদ্যাসাগর কর্তৃক অধুনা বিধান সরণিতে প্রতিষ্ঠিত হয় এবং এর প্রধান লক্ষ্য ছিল শিক্ষাক্ষেত্রে প্রেসিডেন্সি কলেজের সাথে প্রতিদ্বন্দ্বিতা করা। এই কলেজটি সম্ভবত দেশের প্রথম প্রাইভেট কলেজে যেটা সম্পূর্ণ ভাবে ভারতীয় দের দ্বারা পরিচালিত ছিল। ১৯২২ সালে গোটা দেশের মধ্যে এই কলেজেই প্রথম বাণিজ্য শাখা চালু করা হয়।  ইতিহাস thumb|200px|কলেজের প্রধান দ্বার, ৩৯, শঙ্কর ঘোষ লেন, সিমলা, মাছুয়াবাজার। তৎকালীন ভারতের রাজধানী শহর কলিকাতার অন্যতম শ্রেষ্ঠ শিক্ষাপ্রতিষ্ঠান হিসাবে আত্মপ্রকাশ করেছিল আজকের বিদ্যাসাগর কলেজ। ১৮৭২ সালে পণ্ডিত ঈশ্বরচন্দ্র বিদ্যাসাগর কর্তৃক প্রতিষ্ঠিত হয় দেশের অন্যতম প্রথম এই বেসরকারি কলেজটি, এর নাম ছিল মেট্রোপলিটন ইন্সটিটিউশন ১৯১৭ খ্রিষ্টাব্দে তৎকালীন এই কলেজের অধ্যক্ষ সারদারঞ্জন রায় প্রতিষ্ঠাতা'র নামানুসারে এবং ঠাকুরদাস বন্দ্যোপাধ্যায় এর প্রতি সম্মান প্রদানে এই কলেজটির নামকরণ করেন বিদ্যাসাগর কলেজ। যদিও কলেজের মাঝেই মেট্রোপলিটন ইনস্টিটিউশন নামে উচ্চমাধ্যমিক স্কুলটি একই ভাবে আজও শিক্ষা প্রদান করে চলেছে। এই কলেজটিকে ঈশ্বরচন্দ্র বিদ্যাসাগর নিজ ব্যয়েই চালাতেন। এর মাধ্যমে তিনি উচ্চশিক্ষাকে সাধারণ মধ্যবিত্ত ভারতীয়দের কাছে পৌঁছে দিয়েছিলেন। এই কলেজটির সাথে বাংলার তথা গোটা দেশের বহু ইতিহাস জড়িয়ে রয়েছে। এই কলেজে একসময় রাষ্ট্রগুরু সুরেন্দ্রনাথ সুরেন্দ্রনাথ বন্দ্যোপাধ্যায় এর মতন বিখ্যাত মানুষ শিক্ষকতা করেছেন।  প্রাক্তনী  স্বামী বিবেকানন্দ, দার্শনিক ও সন্ন্যাসী    কেশব চন্দ্র সেন, ব্রাহ্মনেতা ও সমাজ সংস্কারক  প্রফুল্ল চন্দ্র রায়, বিজ্ঞানী   সত্যচরণ লাহা,প্রকৃতিবিদ ও পক্ষীবিদ  যতীন্দ্রনাথ দাস, স্বাধীনতা সংগ্রামী    রাম মনোহর লোহিয়া, স্বাধীনতা সংগ্রামী    আনন্দ চন্দ্র আগরওয়াল, অহমিয়া সাহিত্যক    গণেশ মান সিং, নেপালী স্বাধীনতা সংগ্রামী ও রাজনীতিবিদ     প্রভাতরঞ্জন সরকার, ধর্মগুরু ও আনন্দমার্গ, প্রভাত সঙ্গীত, নব্যমানবতাবাদ, প্রগতিশীল ব্যবহারিক তত্ত্ব-এর জনক  শরদিন্দু বন্দ্যোপাধ্যায়, ঔপন্যাসিক   বিশ্বনাথ মুখোপাধ্যায়, রাজনীতিবিদ   মান্না দে, গায়ক  রাম সুন্দর দাস, রাজনীতিবিদ   ব্রজেন দাস, সাঁতারু    তথ্যসূত্র   বিষয়শ্রেণী:কলকাতার কলেজ বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:১৮৭২-এ ভারতে প্রতিষ্ঠিত বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান বিষয়শ্রেণী:১৮৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:১৮৭২-এ প্রতিষ্ঠিত বিশ্ববিদ্যালয় ও কলেজ
ডান|থাম্ব| ১৮৮০-এর দশকে ক্রফোর্ড উইলিয়াম ক্রফোর্ড (১৮৩৩ - ১ জুলাই ১৮৯০) একজন ইংরেজ খনি শ্রমিক, ট্রেড ইউনিয়নবাদী এবং একজন উদার রাজনীতিবিদ ছিলেন।  ক্রফোর্ড কুলারকোটস নর্থম্বারল্যান্ডে জন্মগ্রহণ করেন British Census 1881 এবং ১০ বছর বয়স থেকে হার্টলি কয়লা খনিতে কাজ করেন। ১৮৬২ সালে তিনি সক্রিয়ভাবে নর্থম্বারল্যান্ড খনি মালিকদের বার্ষিক নিয়োগের ব্যবস্থা চাপানোর প্রচেষ্টার বিরোধিতা করেন। তিনি ১৮৬৩ সালে ডারহাম মাইনার্স অ্যাসোসিয়েশনের সেক্রেটারি হন,Debretts Guide to the House of Commons 1886 এবং ডারহাম মাইনার্স গালাতে প্রায়শই বক্তৃতা করেন Durham Mining Museum - Willia Crawford তিনি সংক্ষিপ্তভাবে বিচ্ছিন্ন নর্থম্বারল্যান্ড মাইনার্স মিউচুয়াল কনফিডেন্ট অ্যাসোসিয়েশনের সেক্রেটারি ছিলেন।  ১৮৮৫ সালে ক্রফোর্ড মিড ডারহামের সংসদ সদস্য নির্বাচিত হন এবং ৫৭ বছর বয়সে তার মৃত্যুর আগ পর্যন্ত এই আসনটি ধরে রাখেন। ১৮৮৯ থেকে ১৮৯০ সাল পর্যন্ত তিনি মাইনিং ইঞ্জিনিয়ার্স ইনস্টিটিউটের সদস্য ছিলেন। ক্রফোর্ড ডারহামের সম্মানিত বেডে কলেজের প্রধান প্রবর্তক ছিলেন এবং মৃত্যুর আগ পর্যন্ত এর কোষাধ্যক্ষ হিসেবে দায়িত্ব পালন করেন।   তথ্যসূত্র    বহিঃসংযোগ      বিষয়শ্রেণী:১৯শ শতাব্দীর ব্রিটিশ ব্যবসায়ী বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৮৯০-এ মৃত্যু বিষয়শ্রেণী:১৮৩৩-এ জন্ম বিষয়শ্রেণী:টাইন এবং ওয়্যারের রাজনীতিবিদ বিষয়শ্রেণী:টাইন এবং ওয়্যারের ট্রেড ইউনিয়ন কর্মী বিষয়শ্রেণী:ট্রেড ইউনিয়ন কংগ্রেসের সংসদীয় কমিটির সদস্য